Document ID: 31995D0409

ΑΠΟΦΑΣΗ ΤΟΥ ΣΥΜΒΟΥΛΙΟΥ
της 22ας Ιουνίου 1995
σχετικά με τον καθορισμό, όσον αφορά τις σαλμονέλες, των κανόνων για τις δειγματοληπτικές μικροβιολογικές δοκιμές που πρέπει να πραγματοποιούνται στο νωπό βόειο και χοίρειο κρέας που προορίζεται για τη Φινλανδία και τη Σουηδία
(95/409/EK)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 64/433/EOK του Συμβουλίου της 26ης Ιουνίου 1964 για τον καθορισμό των υγειονομικών όρων παραγωγής και διάθεσης στην αγορά νωπού κρέατος (1), και ιδίως το άρθρο 5 παράγραφος 3 στοιχεία α) και β),
Εκτιμώντας:
ότι η Επιτροπή ενέκρινε τα επιχειρησιακά προγράμματα που υπέβαλαν η Φινλανδία και η Σουηδία σχετικά με τον έλεγχο της σαλμονέλας και ότι τα προγράμματα αυτά περιλαμβάνουν ειδικά μέτρα για το νωπό βόειο και χοίρειο κρέας 7
ότι η πραγματοποίηση μικροβιολογικών δοκιμών από μια εγκατάσταση εντάσσεται στο πλαίσιο των συμπληρωματικών εγγυήσεων που πρέπει να παρέχουν η Φινλανδία και η Σουηδία, και παρέχει εγγυήσεις ισοδύναμες με τις προκύπτουσες από το επιχειρησιακό πρόγραμμα της Φινλανδίας και της Σουηδίας, όπως αυτό αναγνωρίζεται από τις οικείες αποφάσεις της Επιτροπής 7
ότι η Φινλανδία και η Σουηδία πρέπει να απαιτούν, για τις παρτίδες προέλευσης τρίτων χωρών, συνθήκες εισαγωγής τουλάχιστον εξίσου αυστηρές με τις καθοριζόμενες από την παρούσα απόφαση 7
ότι, όσον αφορά τις εφαρμοστέες μεθόδους δειγματοληψίας, ενδείκνυται να γίνεται διάκριση μεταξύ σφαγίων και ημιμορίων σφαγίων, αφενός, και τεταρτημορίων, μορίων και τεμαχίων, αφετέρου 7
ότι ενδείκνυται να λαμβάνονται υπόψη οι διεθνείς μέθοδοι μικροβιολογικής εξέτασης των δειγμάτων 7
ότι αυτές οι μικροβιολογικές δοκιμές δεν πρέπει να απαιτούνται για το νωπό κρέας που προέρχεται από εγκατάσταση που υπόκειται σε πρόγραμμα αναγνωρισμένο ως ισοδύναμο με το εφαρμοζόμενο από τη Φινλανδία και τη Σουηδία 7
ότι οι διατάξεις της παρούσας απόφασης δεν προδικάζουν τις διατάξεις που ενδέχεται να θεσπιστούν κατ' εφαρμογήν του άρθρου 5 παράγραφος 2 της οδηγίας 64/433/EOK,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Κατ' εφαρμογήν του άρθρου 5 παράγραφος 3 στοιχείο α) της οδηγίας 64/433/EK, οι αποστολές νωπού βοείου και χοιρείου κρέατος με προορισμό τη Φινλανδία και τη Σουηδία υπόκεινται στους κανόνες των άρθρων 2, 3 και 4.
Άρθρο 2
Το νωπό βόειο και χοίρειο κρέας που προορίζεται για τη Φινλανδία και τη Σουηδία, υπόκειται, όσον αφορά τις σαλμονέλες, στις μικροβιολογικές δοκιμές που προβλέπονται στο άρθρο 5 παράγραφος 3 στοιχείο α) της οδηγίας 64/433/EOK, με τη διενέργεια δειγματοληψίας στην εγκατάσταση καταγωγής του εν λόγω κρέατος. Οι μικροβιολογικές αυτές δοκιμές διενεργούνται σύμφωνα με το παράρτημα.
Άρθρο 3
Το νωπό βόειο και χοίρειο κρέας που προέρχεται από εγκατάσταση που υπόκειται σε πρόγραμμα αναγνωρισμένο, με τη διαδικασία του άρθρου 16 της οδηγίας 64/433/EOK, ως ισοδύναμο του εφαρμοζόμενου από τη Φινλανδία και τη Σουηδία, δεν υπόκειται στις μικροβιολογικές δοκιμές που καθορίζονται με την παρούσα απόφαση.
Άρθρο 4
Το Συμβούλιο, αποφασίζοντας έπειτα από πρόταση της Επιτροπής, που καταρτίζεται αφού ληφθεί υπόψη έκθεση που έχει συνταχθεί με βάση τα αποτελέσματα των επιχειρησιακών προγραμμάτων που εφαρμόζονται από τη Φινλανδία και τη Σουηδία καθώς και την κτηθείσα πείρα από την εφαρμογή της παρούσας απόφασης, αναθεωρεί την παρούσα απόφαση πριν από την 1η Ιουλίου 1998.
Άρθρο 5
Η παρούσα απόφαση εφαρμόζεται από την 1η Ιουλίου 1995.
Άρθρο 6
Η παρούσα απόφαση απευθύνεται στα κράτη μέλη.
Βρυξέλλες, 22 Ιουνίου 1995.

Labels: 0
18
17
6